Nehemia 5 | Beibele Inthaneteng | Phetolelo ya Lefase le Lefsa
5 Go ile gwa ba le sello se segolo+ sa banna le basadi ba bona, ba lla ka baka la bana babo bona ba Bajuda.+
2 Go be go na le bao ba bego ba lla ka gore: “Re beeletša ka barwa le barwedi ba rena gore re hwetše mabele re je gomme re phele.”+
3 Le gona go be go na le bao ba bego ba re: “Re beeletša+ ka mašemo, dirapa tša merara le dintlo tša rena gore re hwetše mabele ge go na le tlhaelelo ya dijo.”
4 Go be go na le ba bangwe bao ba bego ba re: “Re adimile tšhelete e le gore re ntšhetše mašemo le dirapa tša rena tša merara motšhelo wa kgoši.+
5 Re batho batee le bana babo rena;+ barwa ba rena ba swana le barwa ba bona, eupša ga bjale re gafa barwa le barwedi ba rena gore e be makgoba+ e bile ba bangwe ba barwedi ba rena ba šetše ba gafilwe; bjale re feletšwe ke maano ka ge mašemo le dirapa tša rena tša merara di tšerwe ke ba bangwe.”
6 Gateetee ka morago ga gore ke kwe sello sa bona le mantšu a, ka galefa kudu.
7 Ka naganišiša ka bothata bjo gomme ka sola+ bakgomana le matona, ke moka ka re go bona: “Le nyakile mašokotšo+ go yo mongwe le yo mongwe wa bana babo lena.”
Ka rulaganya gore go be le kopano e kgolo mabapi le taba ye ya bona.+
8 Ka re go bona: “Re rekolotše+ bana babo rena ba Bajuda bao ba bego ba rekišeditšwe ditšhaba, ra ba rekolla ka mo re bego re ka kgona ka gona; na le lena le nyaka go rekiša bana babo lena,+ na le nyaka re ba reke gape?” Ge ke re’alo ka ba tswalela melomo, ba hloka seo ba ka se bolelago.+
9 Ka buša ka re: “Selo seo le se dirago ga se botse.+ Na ga se la swanela go sepela ka go boifa+ Modimo+ wa rena, gore ditšhaba tšeo e lego manaba+ a rena di se ke tša re goboša?+
10 Nna le bana bešo gotee le bahlokomedi ba ka re adimiša tšhelete le mabele. Hle tlogelang taba ye ya go adimiša le nyaka tswalo.+
11 Lehono le ba bušetšeng mašemo+ a bona, dirapa tša merara le tša mehlware, dintlo tša bona, tšhelete, mabele, beine le makhura tšeo le di tšerego go bona e le tswalo.”
12 Ge ke re’alo ba re: “Re tla ba bušetša+ tšona gomme re ka se hlwe re kgopela selo go bona.+ Re tla dira sona seo o se bolelago.”+ Ka bitša baperisita ke moka ka dira gore bao ba nago le molato ba ene gore ba tla dira seo se boletšwego.+
13 Ka hlohlora karolo yeo e lego sehubeng ya seaparo sa ka ke moka ka re: “Eka Modimo wa therešo a ka hlohlora ka mokgwa wo ntlo le thoto ya motho yo mongwe le yo mongwe yo a sa dirego seo se boletšwego; a mo hlohlore ka mokgwa wo gore a šale a se na selo.” Ke moka, phuthego ka moka ya re: “Amene!”+ Ya tumiša Jehofa.+ Batho ba dira go ya ka seo se boletšwego.+
14 Se sengwe ke gore: Go tloga letšatšing leo a ilego a ntaela ka lona gore ke be mmuši+ nageng ya Juda ka ngwaga wa masomepedi+ go ya ngwageng wa masometharo-pedi+ wa pušo ya kgoši Arithasasitha,+ e lego nywaga e lesomepedi ka moka, nna le bana bešo ga se ra ka ra ja dijo ka ge ke be ke le mmuši.+
15 Babuši bao ba bilego gona pele ga ka ba ile ba imetša batho, ba ba rekišetša dijo le beine letšatši le letšatši ka dishekele* tše masomenne tša silifera. Le gona bahlokomedi ba bona ba be ba gatelela batho.+ Nna ga se ka ka ka dira ka tsela yeo+ ka gobane ke be ke boifa Modimo.+
16 Ke ile ka tsenya letsogo go agweng ga morako wo,+ bahlokomedi ba ka ka moka ba be ba kgobokanetše moo go yo šoma le gona ga se ra ka ra nyaka tšhemo.+
17 Bajuda le matona, ka moka e le banna ba lekgolo-masomehlano (150) le batho bao ba tlilego go rena ba etšwa ditšhabeng tšeo di re dikologilego ba be ba eja le nna tafoleng ya ka.+
18 Dijo tšeo di bego di apewa letšatši le letšatši e be e le poo e tee, dinku tše tshela tše di nonnego le dinonyana. Gatee ka morago ga matšatši a lesome go be go tlišwa beine+ e ntši ya mehutahuta. Ka baka la ge ke le mmuši, ga se ka ka ka nyaka dijo ka gobane batho ba ba be ba imelwa ke tirelo.
19 Wena Modimo wa ka, nkgopole+ ka tše botse+ ka moka tšeo ke di diretšego setšhaba se.+
https://www.jw.org/finder?docid=1011452&Book=16&Chapter=5&wtlocale=SE&srcid=share
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D16%26Chapter%3D5%26wtlocale%3DSE%26srcid=share⊂ject=Bala Beibele Inthaneteng